Laerskool Louis Leipoldt die top landloopskool in Pretoria | AWSUM School News }
Home›Regional News›Gauteng Pretoria›Centurion›Laerskool Louis Leipoldt die top landloopskool in Pretoria
Laerskool Louis Leipoldt die top landloopskool in Pretoria
17 atlete van Laerskool Louis Leipoldt in Centurion het op die 7de September Noord-Gauteng verteenwoordig by die Suid-Afrikaanse Landloopkampioenskap by Hoërskool Uitsig, Centurion. In 2018 was daar 13 atlete in die span – drie top 10 posisies, twee brons medalje wenners en drie goue spanmedaljes vir Dieneke Beukes, Li-Mari Dekker en Tyler van Rooyen wat as ‘n o/7 atleet 8ste gekom het in die dogters o/8 wedloop.
Hierdie slag het 5 atlete top 10 posisies behaal met twee goue medaljes, een brons en ook 6 atlete wat goue spanmedaljes verwerf het.
Dit is veral by die o/8 groep waar hierdie skool se atlete geskiedenis gemaak het. Tyler van Rooyen en Mattias Kielblock was altwee die wenners van hulle onderskeie wedlope wat beteken dat die o/8 seun én dogter SA Kampioen beide leerders van Laerskool Louis Leipoldt is. Lee-Hané Mienie wat vroeë vanjaar by die Interprovinsiale byeenkoms in Middelburg die goue medalje gewen het, was derde, Sianné Blignaut vierde en Chanene Barnard 11de. Drie van die top 4 posisies in die land, behoort aan atlete van Louis Leipoldt en hiervoor het Tyler, Lee-Hané en Sianné ook elkeen ‘n goue spanmedalje verwerf. Mattias, wat in 2018 as o/7 atleet 36ste gekom het, het behalwe vir sy individuele goue medalje ook ‘n goue spanmedalje gewen.
By die dogters o/11 was Dieneke Beukes 8ste en Izelle Nel 12de, maar ook 2de en 3de van Gauteng-Noord se top 4 atlete wat die spankompetisie gewen het en hiervoor het Dieneke en Izelle beide ‘n goue spanmedalje gewen. Izelle is ook die atleet wat die grootste verbetering getoon het na sy in 2018 69ste gekom het. Dieneke en Izelle se pa’s, Gerhard Beukes (M40-44) en Gerrie Nel (M60-64) was ook deel van die Gauteng-Noord span. Ander ouers wat so saam met hulle kinders deelgeneem het was Tyler van Rooyen se ma, Megan (W40-44) en Chanene Barnard se ma, Shereen (W35-39).
Altesaam 14 van ons 17 provinsiale atlete spog met top 50 posisies.
o/10 – Minke Dekker 20
o/14 – Jean-Pierre Pretorius 28 (42ste in 2018)
o/13 – Maryke Geldenhuys 29 (36ste in 2018)
o/8 – Arno Bester 32
o/9 – Christian Pietersen 42
o/11 – Hanno Vosloo 44
o/10 – Hanno Bester 47 (54ste in 2018)
o/10 – Ewan Kielblock 76
o/11 – Stiaan Grunenfelder 92
o/11 – Liandrie Roux 95
Die twee o/8 SA Kampioene, Tyler van Rooyen en Mattias Kielblock, beide leerders van Laerskool Louis Leipoldt.
Mattias Kielblock o/8 SA Kampioen
Mattias Kielblock saam met die skoolhoof van Laerskool Louis Leipoldt, Mnr. Pieter Ferreira.
Tyler van Rooyen o/8 SA Kampioen
Die o/8 dogters se wedloop tydens Saterdag se Suid-Afrikaanse Landloopkampioenskap by Hoërskool Uitsig.
Die drie o/8 dogters atlete wat al drie ‘n goue spanmedalje gewen het: Lee-Hané Mienie, Tyler van Rooyen en Sianné Blignaut.
Eunice Girls High School’s 2020 Representative Council ...
Laerskool Bellville-Noord Juniorkoor tree op by Varingfees
Laerskool Goedehoop spog met SA landloop kampioen
Laerskool Truida Kestell landloop atlete presteer
HMS Paarl leerder in ASA Landloop Kampioenskappe
Hoërskool Stella landloop atlete vaar uitstekend
Hoërskool Tygerberg landloop atlete presteer by Noordsone-wedloop
Laerskool Durbanville leerder presteer in dansgroep
Sutherland High School football teams excel at Tournament
Sutherland High cyclists proved to be a strong team